recursal/SuperWikiNEXT-32B huggingface dataset:
**ז'וזף קנטלוב** (בצרפתית: **Marie-Joseph Canteloube de Malaret**‏, 21 באוקטובר 1879 – 4 בנובמבר 1957), היה מלחין ומוזיקולוג צרפתי הידוע בעיקר בגלל יצירתו "שירי אוברן".

ביוגרפיה
--------

קנטלוב החל את מלימודי המוזיקה ב-1901 בבית הספר למוזיקה **סקולה קנטורום** שנוסד על ידי ונסן ד'אנדי. בהשפעת ד'אנדי הוא הקדיש עצמו לאיסוף שירי עם מחלקים שונים בצרפת וספרד ועיבד אותם לתזמורת, פסנתר, סולנים, מוזיקה קאמרית ועוד. הוא חיבר גם מוזיקה מקורית משלו שכללה גם שתי אופרות שלא זכו להצלחה.

הוא עיבד שירים מאזור הולדתו, אוברן (Auvergne), טורן, לנגדוק, חבל הבסקים, קטלוניה ועוד.

ב-1951 פרסם אוטוביוגרפיה על ד'אנדי.

שירי אוברן
----------

קנטלוב אסף כמוזיקולוג שירי רועים מחבל אוברן בו נולד ופרסם אותם בחמש סדרות כ"שירי אוברן" (Chants d'Auvergne). הוא תזמר את השירים והם מבוצעים כיום על ידי זמרות סופרן בליווי תזמורת. השירים הם בשפה האוברניינית שהיא ניב מקומי של השפה האוקסיטנית.

מסדרה זו ידוע בעיקר השיר "ביילרו" (Baïlèro) שהוא השיר השני מהסדרה הראשונה. השיר מספר על רועָה ורועֶה הרועים את עדריהם משני צידי עמק שבו זורם נחל. היא משכנעת את הרועה לעבור עם עדרו לצד שלה שהוא טוב יותר. העיבוד התזמרתי העשיר של קנטלוב הפך יצירה זו למפורסמת מאוד והיא משמשת לעיתים קרובות כשיר רקע לסרטי טלוויזיה העוסקים בחיי בר ומראים שדות מרעה הרריים ושוממים. קנטלוב ידוע ומוכר בעולם בזכות יצירה זו בלבד והוא שייך לקבוצת מלחינים המוכרים בגלל יצירה אחת מכל יצירותיהם

קיימים ביצועים לשיר זה של שרה ברייטמן, נתניה דברת, ויקטוריה דה לוס אנחלס, קירי טה קאנאווה, אלי אמלינג, פרדריקה פון שטאדה ועוד.

קישורים חיצוניים
----------------

ויקישיתוף מדיה וקבצים בנושא **ז'וזף קנטלוב** בוויקישיתוף

* ז'וזף קנטלוב, במסד הנתונים הקולנועיים IMDb (באנגלית)
* ז'וזף קנטלוב, באתר AllMusic (באנגלית)
* ז'וזף קנטלוב, באתר MusicBrainz (באנגלית)
* ז'וזף קנטלוב, באתר Discogs (באנגלית)
* ז'וזף קנטלוב, באתר Songkick (באנגלית)
* ז'וזף קנטלוב, באתר אנציקלופדיה בריטניקה (באנגלית)
* ז'וזף קנטלוב (1879-1957), דף שער בספרייה הלאומית

* ביילרו בביצוע נתניה דברת עם כתוביות באוקסיטנית
* ביילרו בביצוע פרדריקה פון שטאדה עם כתוביות באנגלית

הערות שוליים
------------

1. ↑  קנת וואלרי מקליש:מוזיקה קלאסית, מדריך למאזין, עמ' 197, הוצאת אחיאסף, 1994

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274671105171
* BIBSYS: 38995
* BNE: XX1457081
* BnF: cb13892124k (data)
* CANTIC: a10447362
* CiNii: DA04099393
* GND: 118874969
* ISNI: 0000 0001 2127 5570
* LCCN: n83127198
* LNB: 000242516
* MusicBrainz: fb144a8f-99fc-4227-9ed1-5bbb54013484
* NDL: 00959382
* NKC: mzk2005275078
* NLA: 35226029
* NSK: 000063269
* NTA: 310317886
* RERO: 02-A000028558
* SELIBR: 44599
* SNAC: w67m0cth
* SUDOC: 028219007
* Trove: 872746
* VIAF: 34642729
* WorldCat: lccn-n83127198

 |
**ז'וזף קוסמה** (בצרפתית: **Joseph Kosma**; בהונגרית: **Kozma József**;‏ 22 באוקטובר 1905 – 7 באוגוסט 1969) היה מלחין יהודי-הונגרי-צרפתי.

ביוגרפיה
--------

קברו של ז'וזף קוסמה, בית הקברות של מונמארטר שבפריז
קוסמה נולד בשם **יוז'ף קוזמה** (Kozma József) בבודפשט. בין קרובי משפחתו היו הצלם לסלו מוהולי-נג'י (László Moholy-Nagy) והמנצח גאורג שולטי.

קוסמה למד נגינה בפסנתר. בגיל 11 כתב את האופרה הראשונה שלו, "חג מולד בחפירות". לאחר שסיים את לימודיו בגימנסיה על שם פרנץ-יוזף, המשיך ללמוד באקדמיה למוזיקה בבודפשט, שם למד אצל לאו ויינר. כמו כן למד אצל בלה בארטוק באקדמיה על שם פרנץ ליסט וקיבל תואר בהלחנה ובניצוח. בשנת 1928 קיבל מלגה ללימודים בברלין, שם פגש את המוזיקאית לילי אפל ולאחר זמן נשא אותה לאישה. בברלין למד קוסמה אצל הנס אייזלר והתוודע גם אל ברטולט ברכט והלנה וייגל.

קוסמה ואשתו היגרו לצרפת בשנת 1933 והתיישבו בפריז, שם פגש את ז'אק פרוור, שהציג אותו לפני ז'אן רנואר. בתקופת מלחמת העולם השנייה והכיבוש הנאצי בצרפת הושם קוסמה במעצר בית באזור האלפים הימיים ונאסר עליו לעסוק בהלחנה, אך פרוור מצא דרך לאפשר לקוסמה לתרום מוזיקה לסרטי קולנוע בחסות מלחינים אחרים, שבשמם השתמש. במסגרת ההסדר הזה כתב את המוזיקה ל"ילדי גן העדן" (1945), שהופק בתקופת הכיבוש אך יצא להפצה לאחר שחרור צרפת. כן חיבר את הפסקול ל"אשליה הגדולה" (1937), "חוקי המשחק" (1939) ו"עדותו של דוקטור קורדלייה" (טלפילם, 1959). כמו כן נודע בכתיבת המוזיקה לשיר "עלי שלכת", שהיה לקלאסיקה ולסטנדרט-ג'אז (למילים של ז'אק פרוור, בצרפתית, ובהמשך, ג'וני מרסר בנוסח האנגלי). המוזיקה נכתבה במקורה לסרט "שערי הלילה" של מרסל קרנה (1946).

אמו של קוסמה ואחיו נרצחו בידי כוחות צלב הברזל הנאצי בהונגריה ב-1944. קוסמה עצמו נפצע בהתפוצצות באוגוסט 1944 בצרפת. אביו שרד במלחמה, ומת ב-1957.

קוסמה מת בעיבורי פריז בשנת 1969, ונקבר בבית הקברות של מונמארטר.

קישורים חיצוניים
----------------

ויקישיתוף מדיה וקבצים בנושא **ז'וזף קוסמה** בוויקישיתוף

* ז'וזף קוסמה, במסד הנתונים הקולנועיים IMDb (באנגלית)
* ז'וזף קוסמה, באתר "אידיבי", מאגר הידע העברי לקולנוע ישראלי ועולמי
* ז'וזף קוסמה, באתר AllMovie (באנגלית)
* ז'וזף קוסמה, במסד הנתונים הקולנועיים KinoPoisk (ברוסית)
* ז'וזף קוסמה, באתר ספוטיפיי
* ז'וזף קוסמה, באתר AllMusic (באנגלית)
* ז'וזף קוסמה, באתר MusicBrainz (באנגלית)
* ז'וזף קוסמה, באתר Discogs (באנגלית)
* ז'וזף קוסמה, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263851405171
* BNE: XX1723756
* BnF: cb138961205 (data)
* CiNii: DA10565118
* GND: 118898728
* ICCU: CFIV189836
* ISNI: 0000 0003 6849 154X
* LCCN: n85369395
* MusicBrainz: 114ec00a-c6cf-42cf-af03-635888a66dea
* NDL: 01242104
* NKC: jn20000700946
* NLP: A16028521
* NTA: 070795037
* SELIBR: 294319
* SNAC: w6kq12n2
* SUDOC: 087930714
* Trove: 1107135
* VIAF: 10033644
* WorldCat: lccn-n85369395

 |
שגיאות פרמטריות בתבנית:שפת תכנות   
שימוש בפרמטרים מיושנים [ גרסה אחרונה, תאריך גרסה אחרונה ] 

**Pawn** (בעבר **Small C**) היא שפת תכנות המפותחת כקוד פתוח ומיועדת לשימוש כשפת תסריט להתאמה אישית של תוכניות. זו שפה חסרת טיפוסים שפותחה על בסיס שפת Small-C, ולה תחביר דומה לשל שפת C.

קוד בשפה מהודר ל P-Code, בדומה לשפת Java, ומורץ על ידי מכונה וירטואלית. ניתן להשתמש גם במפרש לצורך כך.

שפה זו היא השפה העיקרית, יחד עם C++ בשרתי Grand Theft Auto: San Andreas, ומשמשת בשרתי משחקים רבי-משתתפים נוספים כגון Counter-Strike.

מקור השם
--------

השפה פותחה על בסיס שפת Small C, שבפני עצמה הייתה דומה מאוד לשפת C. עם זאת, השינויים שבוצעו בשפה, ובהם הסרת הטיפוסים והפיכת המצביעים להתייחסויות (references), היו מהותיים כל כך שלא היה טעם להשאיר את האות C בשם השפה, ולכן החליטו לקרוא לה פשוט Small. שכיחותה של המילה Small באינטרנט הפריעה לחפש מידע אודותיה, ולכן הוחלט לשנות את שמה, ולקרוא לה Pawn.

מבנה ותכונות
------------

השפה תוכננה במטרה להקל על **התאמה אישית** של תוכניות (על ידי סקריפטים), ולא במטרה **לכתוב** תוכנות. בפרט, תמיכה במבני נתונים היא אחד מצדדיה החלשים של השפה. זאת כיוון שתוכניות בשפה אמורות לבצע מניפולציות על עצמים דרך התוכנה המארחת, ונמנעת מהן (במכוון) גישה ישירה למידע כלשהו. הדרך היחידה בה יכולות תוכניות בשפה לפעול על עצמים היא דרך קריאה לשגרות "ילידות", כלומר שגרות אותן מספקת התוכנה המארחת.

עיקר התכנון בשפה כיוון להעניק לה גמישות בתחום ה**קריאה** לשגרות ופונקציות. השפה מאפשרת הגדרת ערך ברירת מחדל לכל ארגומנט, העברת משתני ערך ומשתני התייחסות, והעברת ארגומנטים על פי שמם או על פי מיקומם. השפה איננה תומכת בבדיקת טיפוסים, כי היא נטולת טיפוסים, אך יש לה מאפיין חלופי - "תיוג", המאפשר להגדיר רשימת תיוגים קבילים עבור ארגומנט.

השפה מאפשרת מספר תחבירים שונים, וכל מתכנת המשתמש בשפה יכול לבחור ביניהם תחביר לפי טעמו.

השפה משמשת גם כשפת תכנות עבור תוספת למשחק קאונטר סטרייק וכן לתוספת עבור משחקי סורס.

תוכנית שלום עולם
----------------

הקוד המשתמש להדפיס "Hello World" בשפת הPAWN ובשפת C דומה מאוד:

```
#include <a_samp>
main()
{
    print("Hello World");
}
```

קישורים חיצוניים
----------------

ויקישיתוף מדיה וקבצים בנושא **Pawn** בוויקישיתוף
* 

* אתר האינטרנט הרשמי של Pawn
* שפת Pawn, מסמך (באנגלית)
הארנב הלבן מופיע בפרק הראשון בספרו של לואיס קרול "הרפתקאות אליס בארץ הפלאות" כשהוא רץ בחיפזון.
פעולה ב**חיפזון** או ב**בהילות** היא פעולה הנעשית במהירות גבוהה מדי, או שמתחילה ללא הכנה מספקת, בלי להקדיש את שיקול הדעת הנדרש לפעולה כזו. בדרך כלל נעשית הפעולה מבלי שתוכננה מראש להתבצע בדרך זו, אלא כתוצאה ממצוקת זמן שמבצע הפעולה נקלע אליה.

החיפזון עלול לגרום לתאונות ולטעויות, ועל כך רומז הביטוי "החיפזון מהשטן", שמקורו בפתגם בערבית: العَجَلَةُ مِنَ ٱلشَّيْطَانِ وَالتَّأَنِّي مِنَ ٱلرَّحْمٰنِ – "החיפזון מן השטן והמתינות מן הרחמן".

במקרא
-----

על אף ההוראה השלילית של החפזון, בתורה הוא נכלל בהוראות שניתנו לבני ישראל לפני יציאת מצרים כחלק ממצוות אכילת קרבן פסח: "וְכָכָה תֹּאכְלוּ אֹתוֹ מָתְנֵיכֶם חֲגֻרִים נַעֲלֵיכֶם בְּרַגְלֵיכֶם וּמַקֶּלְכֶם בְּיֶדְכֶם וַאֲכַלְתֶּם אֹתוֹ בְּחִפָּזוֹן" (ספר שמות, פרק י"ב, פסוק י"א). 

כמו כן בספר דברים מוזכר החיפזון כמניע למצוות אכילת מצה: "שִׁבְעַת יָמִים תֹּאכַל עָלָיו מַצּוֹת לֶחֶם עֹנִי כִּי בְחִפָּזוֹן יָצָאתָ מֵאֶרֶץ מִצְרַיִם לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם כֹּל יְמֵי חַיֶּיךָ" (ספר דברים, פרק ט"ז, פסוק ג'). 

ההגדה של פסח מרחיבה בתיאור החיפזון: "מַצָּה זוֹ שֶׁאָנוּ אוֹכְלִים, עַל שׁוּם מָה? עַל שׁוּם שֶׁלֹא הִסְפִּיק בְּצֵקָם שֶׁל אֲבוֹתֵינוּ לְהַחֲמִיץ עַד שֶׁנִּגְלָה עֲלֵיהֶם מֶלֶךְ מַלְכֵי הַמְּלָכִים, הַקָּדוֹשׁ בָּרוּךְ הוּא, וּגְאָלָם, שֶׁנֶּאֱמַר: וַיֹּאפוּ אֶת הַבָּצֵק אֲשֶׁר הוֹצִיאוּ מִמִּצְרַיִם עֻגֹת מַצּוֹת, כִּי לֹא חָמֵץ, כִּי גֹרְשׁוּ מִמִּצְרַיִם וְלֹא יָכְלוּ לְהִתְמַהְמֵהַּ, וְגַּם צֵדָה לֹא עָשׂו לָהֶם".

ראו גם
------

* חפוז

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חפזון** |
| ויקיציטוט ציטוטים בוויקיציטוט: **חיפזון** |

* חִפָּזוֹן, באתר האקדמיה ללשון העברית
* בְּהִילוּת, באתר האקדמיה ללשון העברית
**פורד אדג'** (באנגלית: **Ford Edge**) היא מכונית במרכב קרוסאובר עם חמישה מקומות ישיבה, המיוצרת על ידי חברת פורד משנת 2006. 

האדג' הוצגה לראשונה בתערוכת הרכב הבינלאומית של אמריקה הצפונית בינואר 2006 והגיעה לישראל בשנת 2008.

דור ראשון (2015-2006)
---------------------

הדור הראשון יוצר בין השנים 2006-2015. 

יחידת ההנעה כללה מנוע בנזין V6 צילנדרים בנפח 3.5 ליטרים עם הספק של כ-265 כוחות סוס ב-6,250 סיבובים לדקה, המשודך לתיבת הילוכים אוטומטית בעלת שישה הילוכים. 

נתון התאוצה מ-0 ל-100 קילומטר לשעה עמד על 8.3 שניות למהירות מרבית של 172 קילומטרים לשעה.

#### מתיחת פנים שנת 2010

בפברואר 2010 הציגה פורד בתערוכת הרכב של שיקגו מתיחת פנים לאדג', שכללה עיצוב חיצוני ופנימי חדש, כאשר ביחידת ההנעה לא נעשו שינויים.

דור שני (2015-הווה)
-------------------

בשנת 2013 הציגה פורד בלוס אנג'לס דגם קונספט מקדים לדור השני שהוצג בשנת 2015. הדור השני כלל מנוע טורבו בנזין I4 צילנדרים בנפח 2.0 ליטרים המספק כ-248 כוחות סוס ב-5,500 סיבובים לדקה. תיבת הילוכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 192 קילומטרים לשעה. הדור השני הגיע לישראל בשנת 2015.

#### מתיחת פנים שנת 2018

בשנת 2018 עברה האדג' מתיחת פנים, שכללה עיצוב חדש וגרסה ספורטיבית בשם אדג' ST, הכוללת מנוע טורבו בנזין V6 צילנדרים בנפח 2.7 ליטרים המספק כ-330 כוחות סוס ב-5,000 סיבובים לדקה. תיבת הילכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 6.8 שניות ומגיעה למהירות מרבית של 209 קילומטרים לשעה. מתיחת הפנים הגיעה לישראל בשנת 2019.

מכירות בישראל
-------------

נתוני מכירות בישראל על פי נתוני קארזון:

נתוני מכירות| שנה | יחידות שנמכרו |
| --- | --- |
| 2008 | 452 יחידות |
| 2009 | 515 יחידות |
| 2010 | 283 יחידות |
| 2011 | 406 יחידות |
| 2012 | 396 יחידות |
| 2013 | 362 יחידות |
| 2014 | 321 יחידות |
| 2015 | 154 יחידות |
| 2016 | 512 יחידות |
| 2017 | 389 יחידות |
| 2018 | 187 יחידות |
| 2019 | 177 יחידות |
| 2020 | 144 יחידות |
| 2021 | 87 יחידות |

גלריה
-----

* דור ראשוןדור ראשון
* מתיחת פנים 2010מתיחת פנים 2010
* קונספט 2013קונספט 2013
* דור שנידור שני
* מתיחת פנים 2019מתיחת פנים 2019
* אדג' STאדג' ST

הערו שוליים
-----------

1. ↑  טל שביט, אדג': לא בדיוק הקצה של השפיץ, באתר אוטו (מגזין), ‏09 בינואר 2006
2. ↑  טל שביט, עדכון לפורד אדג' ל-2011, באתר אוטו (מגזין), ‏16 בפברואר 2010
3. ↑  פורד חושפת את האדג' החדש, באתר קארטיוב, ‏20 בנובמבר 2013
4. ↑  פורד אדג' החדש 2015 – נחשף רשמית, באתר קארטיוב, ‏25 ביוני 2014
5. ↑  בישראל: פורד פוקוס החדשה 2015 ושלושה דגמים נוספים, באתר קארטיוב, ‏30 בנובמבר 2015
6. ↑  פורד חושפת את האדג' 2018 החדש - כולל גרסת ST ספורטיבית, באתר קארטיוב, ‏11 בינואר 2018
7. ↑  מפרט טכני לאדג' שנת 2019, באתר קארטיוב
8. ↑  פורד אדג' החדש 2019 בישראל - מחיר החל מ-255,000 שקל, באתר קארטיוב, ‏02 ביוני 2019

קישורים חיצוניים
----------------

ויקישיתוף מדיה וקבצים בנושא **פורד אדג'** בוויקישיתוף
* אתר האינטרנט הרשמי של פורד אדג'

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007405874005171
* LCCN: sh2017003374

 |
**גאבור מרטון** (בהונגרית: **Márton Gábor**; נולד ב-15 בספטמבר 1966) הוא כדורגלן עבר הונגרי ששיחק בעמדת הקשר, וכיום מאמן כדורגל.

קריירה כשחקן
------------

מרטון החל לשחק כדורגל במחלקת הנוער של הקבוצה המקומית בעיר הולדתו פץ', וב-1985 צורף לסגל הקבוצה הבוגרת של המועדון, עמה זכה בגביע ההונגרי בעונת 1989/1990. לאחר הזכייה בגביע הוחתם מרטון בקבוצת ראסינג גנק מליגת העל הבלגית, ולאחר שנה וחצי בבלגיה חזר להונגריה וחתם בקבוצת בודפשט הונבד, עמה זכה באליפות הונגריה בעונת 1992/1993. לאחר הזכייה באליפות חתם מרטון בקבוצת קאן, ובמדיה ערך 17 הופעות בליגת העל הצרפתית. לאחר עונה אחת בצרפת חזר שוב לקבוצת נעוריו פץ' ובמדיה שיחק בעונת 1994/1995.

בקיץ 1995 הגיע מרטון לישראל וחתם בקבוצת הפועל כפר סבא מליגת העל, במדיה שיחק שנה וחצי וכבש חמישה שערים ב-38 הופעות בליגה. בינואר 1997 חתם בקבוצת הפועל פתח תקווה, במדיה שיחק שנתיים וכבש חמישה שערים ב-56 משחקי ליגה. בינואר 1999 חתם בקבוצת הפועל תל אביב, ואת שער הליגה היחיד שלו במועדון כבש בניצחון 2–0 בדרבי מול מכבי תל אביב. בנוסף כבש מרטון שני שערים בגביע המדינה, בו זכה עם הפועל תל אביב לאחר ניצחון על בית"ר ירושלים במשחק הגמר. בעונתו האחרונה בישראל שיחק מרטון בקבוצת עירוני ראשון לציון.

בקיץ 2000 חזר מרטון לקבוצת נעוריו פץ', ושיחק במדיה ארבע עונות נוספות. בשנת 2004 עבר למועדון האוסטרי SV גיסינג, ולאחר עונה אחת חזר להונגריה וחתם בקבוצת בארץ'. בשנת 2007 פרש מרטון ממשחק פעיל בגיל 38.

לזכותו של מרטון שער אחד ב-21 הופעות במדי נבחרת הונגריה.

קריירה כמאמן
------------

לאחר הפרישה מונה מרטון למאמן קבוצת קוזארמישלני מהליגה השנייה בהונגריה, ולאחר מכן מונה למאמן קבוצת הנוער של פץ', וכן שימש לתקופה קצרה כמאמן הקבוצה הבוגרת של המועדון. בשנת 2010 חזר לתפקיד מאמן קוזארמישלני למשך שנתיים וחצי. בינואר 2013 חזר לתפקיד מאמן פץ' בליגה הבכירה, וביולי 2014 מונה למאמן קבוצת קאפושווארי ראקוצי מהליגה השנייה. בשנת 2015 חזר לאמן את קבוצת פץ', לאחר שהורדה לליגה הרביעית עקב עבירות רישוי, ובנה את סגל הקבוצה מחדש. בשנת 2018 סיים את תפקידו במועדון, ובשנת 2019 שימש כמאמן שיופוק מהליגה השנייה.

תארים
-----

בודפשט הונבד
* אליפות הונגריה: 1992/1993

פץ'
* הגביע ההונגרי: 1989/1990

הפועל תל אביב
* גביע המדינה: 1998/1999

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל המאמן, באתר Transfermarkt
אנטוני מקגיל, יצחק פרלמן, יו-יו מה וגבריאלה מונטרו מנגנים את היצירה בטקס ההשבעה הראשונה של ברק אובמה לנשיאות ארצות הברית
ג'ון ויליאמס (מלחין היצירה)
**אריה ומתנות פשוטות** (באנגלית: **Air and Simple Gifts**) היא יצירה להרכב קאמרי, שנכתבה על ידי מלחין הסרטים האמריקאי ג'ון ויליאמס לכבוד השבעתו של נשיא ארצות הברית ברק אובמה.

היצירה נוגנה לראשונה בציבור בטקס השבעתו של הנשיא אובמה בבירה וושינגטון, על ידי אנטוני מקגיל (קלרינט), יצחק פרלמן (כינור), יו-יו מה (צ'לו) וגבריאלה מונטרו (פסנתר). למרות שבטקס ניגנה הרביעייה, הושמעה היצירה מהקלטה שנעשתה יומיים לפני כן, מחשש לתקלות. זאת הייתה הפעם הראשונה שיצירה נכתבה במיוחד ונוגנה בטקס השבעה של נשיא ארצות הברית.

ויליאמס ביסס את היצירה על שיר ידוע של שייקרים מהמאה ה-19, "מתנות פשוטות". מוטיבים מרכזיים ביצירה נלקחו מהבלט "אביב בהרי האפלצ'ים" של אהרן קופלנד. קופלנד נבחר כמלחין כיוון שוויליאמס ידע שהוא אחד המלחינים האהובים על אובמה.

אורך היצירה הוא כ-4 דקות וחצי, והיא מורכבת משלושה חלקים.

קישורים חיצוניים
----------------

* מידע על היצירה "Air and Simple Gifts" באתר מיוזיק בריינז
* מידע על הסינגל "Air and Simple Gifts" באתר מיוזיק בריינז
* Air and Simple Gifts, באתר אנציקלופדיה בריטניקה (באנגלית)

הערות שוליים
------------

1. ↑  אריה, או שיר להרכב אינסטרומנטלי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 45c28463-4c7c-40d0-aea2-a71b04745ebd
* MusicBrainz work: b6c720e4-e660-30cb-9e4c-eea1cf2c3dfd
* VIAF: 177986905
* WorldCat (עם VIAF): 177986905

 |
**Agni-P** (או **אגני-פריים;** אגני "אש") הוא טיל בליסטי לטווח בינוני, שפותח על ידי DRDO כממשיך דרכו של טילי Agni-I ו Agni-II בשירות המבצעי של פיקוד הכוחות האסטרטגיים עם שדרוגים משמעותיים בתצורה, כולל מעטפת מנוע מורכבת, רכב חודר מתמרן (MARV) יחד עם דלקים, מערכות ניווט והכוונה משופרים.

זהו הטיל השישי בסדרת הטילים הבליסטיים AGNI.

היסטוריה ופיתוח
---------------

החל משנת 2016, ארגוני תקשורת שונים דיווחו כי DRDO מפתחת יורש של Agni-I בשם Agni-1P עם שני שלבים על ידי השאלת הטכנולוגיות החדשות יותר מפלטפורמת Agni-IV ו- Agni-V כדי להגביר את הדיוק והאמינות.

 מבחן טיסה ראשון של Agni-1P, האי עבדול קאלאם.
ב־28 ביוני 2021, DRDO ניסה בהצלחה את Agni-P (בעבר נקרא אגני -1P) מהאי עבדול קאלאם. זהו טיל דלק מוצק דו-שלבי שניתן לאחסן במיכל ל"שיגור קר" ולהעבירו דרך הכביש והרכבת. זהו מחלקה חדשה של טילים בסדרת אגני שהושקה על ידי DRDO, עם מחצית בלבד מהמשקל של Agni-III. השלב הראשון והשני של Agni-P מורכבים מחומר מרוכב לצורך הפחתת משקל. לטיל מקטע הנחיה משופר ומערכת הנעה המאפשרת מרחק של 1000–2000 ק"מ.

קישורים חיצוניים
----------------

ויקישיתוף מדיה וקבצים בנושא **Agni-P** בוויקישיתוף

הערות שוליים
------------

1. 1 2 3  Rout, Hemant Kumar (2021-06-28). "India test fires new generation nuclear capable Agni-Prime missile off Odisha coast". *The New Indian Express*. נבדק ב-2021-06-28.Rout, Hemant Kumar (2021-06-28). "India test fires new generation nuclear capable Agni-Prime missile off Odisha coast". *The New Indian Express*. Retrieved 2021-06-28.
2. ↑  "A brand new Agni missile Pakistan should be wary of". *Rediff* (באנגלית). נבדק ב-2019-09-22.
3. ↑  "DRDO successfully flight tests New Generation Agni P Ballistic Missile". *pib.gov.in*. Ministry of Defence, Government of India. Press Information Bureau. 28 ביוני 2021. נבדק ב-28 ביוני 2021. `{{cite news}}`:  (עזרה)
4. ↑  Gupta, Shishir (2021-06-28). "India successfully test-fires Agni P, a new missile in Agni series". *Hindustan Times* (באנגלית). נבדק ב-2021-06-28.
המונח **דגל האימפריה העות'מאנית** מכוון לאחד מהדגלים אשר היו בשימוש הסולטאנים השליטים של השושלת העות'מאנית. בשל המבנה הפוליטי והחברתי המסובך[דרושה הבהרה] של האימפריה העות'מאנית לא היה לאימפריה דגל לאומי אחד עד 1844 עת אומץ דגל הצי העות'מאני, וכל סולטאן השתמש בדגלים שונים בנסיבות שונות.

הדגל הראשון המזוהה עם האימפריה העות'מאנית נבחר ככל הנראה על ידי הסולטאן מורט הראשון בסוף המאה ה-14 והיה בצורת משולש מעוגל בצבע אדום. אדום לא היה צבע שזוהה עם הטורקים והסיבה לבחירתו של צבע זה דווקא איננה ידועה. דגל זה השתנה אך מעט לאורך השנים וכל שנוסף לו היה סהר בצבע צהוב. הסהר היה סמל של קונסטנטינופול עוד בתקופה הביזנטית אך היה גם סמל שרווח בקרב שבטים טורקים בעבר. בד בבד החלו להתפתח דגלים שונים שיוחדו לצי העות'מאני ולצי הסוחר, ולאוניות ולמפקדי אוניות שונים.

במאה ה-18 החלו העות'מאנים להשתמש בדגלים בצורת מלבן במקום המשולש שנהג עד אז, ונוצרה הבחנה בין דגלים של מוסדות אזרחיים או חילוניים שצבעם היה אדום, לבין דגלים של מוסדות דתיים שהיו בצבע ירוק - צבעו של האסלאם. דגל הצי שאומץ ב-1793 היה לפיכך בצבע אדום וכלל סהר וכוכב מתומן. ב-1844 הפך הכוכב למחומש והיה לדגל הרשמי של האימפריה. דגל זה אומץ ב-1923 על ידי טורקיה לאחר עצמאותה, וזכה לשם Ay Yıldız ("כוכב ירח").

* הדגל העות'מאני 1299–1453הדגל העות'מאני 1299–1453
* הדגל העות'מאני 1453–1844הדגל העות'מאני 1453–1844
* דגל הצי העות'מאני 1793-1844דגל הצי העות'מאני 1793-1844
* הדגל העות'מאני 1844–1922 (זהה לדגל טורקיה)הדגל העות'מאני 1844–1922 (זהה לדגל טורקיה)

ראו גם
------

* דגל טורקיה

קישורים חיצוניים
----------------

ויקישיתוף מדיה וקבצים בנושא **דגל האימפריה העות'מאנית** בוויקישיתוף
**דגל האיים הקנריים** (בספרדית: **Bandera de Canarias**) הוא טריקולור צהוב, כחול ולבן המשמש כדגלה של הקהילה האוטונומית הספרדית האיים הקנריים. הדגל אומץ באופן חוקי ב-16 באוגוסט 1982 לאחר קבלתו של החוק הקהילתי העוסק בדגל הקהילה. לדגל שתי גרסאות לשימוש אזרחי ומדיני כאשר הגרסה המדינית מוטענת בסמל האיים הקנריים.

מקורותיו של הטריקולור הקנרי נעוצים בדגלה של תנועת השחרור של האיים אשר פעלה בשנות השישים של המאה העשרים, אשר עוצב בידי קרמן סרמינטו ובניה ארתורו וחסוס, והוצג לראשונה ב-8 בספטמבר 1961.

צבעי הדגל מסמלים את צבעי הכחול-לבן של מחוז סנטה קרוס דה טנריפה וצבעי הצהוב-כחול של מחוז לאס פאלמס.

קישורים חיצוניים
----------------

ויקישיתוף מדיה וקבצים בנושא **דגל האיים הקנריים** בוויקישיתוף
* דגל האיים הקנריים, באתר דגלי העולם (באנגלית)

| דגלי ספרד |
| --- |
| ממלכת ספרד | דגל ספרד • הנס המלכותי • נס נסיך אסטוריאס |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |
"**איזה חייל נהדר**" (1982) הוא ציור מאת האמן הישראלי משה גרשוני.

תיאור
-----

בשנת 1982, ימי ראשית מלחמת לבנון הראשונה, הציג גרשוני סדרה של עבודות, שאופיינו בשימוש בצבע צהוב ובהם דימויי דגלים ועצים. "איזה חייל נהדר", מציג תערובת של דימויים האופייניים ליצירתו של משה גרשוני בסדרה בפרט ובראשית שנות ה-80 של המאה ה-20 בכלל. במרכז הציור אבוקת אש אדומה גדולה. סביבה מתפתלת מגילה ארוכה, שבסיסה הוא גוף שחור דק, כמעיין קב. על המגילה מופיע ציטוט מספר ירמיהו (ל', ז): "הוי כי גדול היום ההוא מאין כמהו ועת צרה היא ליעקב וממנה יושע". שלהבת האש משמשת את גרשוני ביצירותיו בעיקר כאזכור של עקדת יצחק.

דימוי נוסף המופיע במרכז הוא דגל גדול מתנפנף, הצבוע בצבע צהוב עז, ובמרכזו פס צבע ירוק. שרה ברייטברג-סמל וגדעון עפרת תיארו דגל זה, המופיע ברבות מיצירתותיו של האמן משנות ה-80, כביטוי לזהות אישית. הדגל תלוי על נס דקיק, המצויר בעזרת קווי עיפרון. קצה הנס הוא מעיין דימוי צמחי מעוגל. בסיס הנס הוא בצורת משולש ובתוכו כתוב הטקסט: "העץ של וינסנט האקוורל של שטרייכמן החייל הוא שלי. לאן הוא הלך?". אלו מציגים מקצת מן הדימויים התרבותיים של גרשוני באותה עת - וינסנט ואן גוך, יחזקאל שטריכמן והדמות ההומוארוטית של החייל, המשמש כמושא תשוקה וכביטוי לאובדן גם יחד. בחלקו העליון של הציור פס כחול ותחתיו רשומה הכתובת שהפכה לשמו של הציור - "איזה חייל נהדר".

הציור הוצג בתערוכת היחיד של משה גרשוני "מקרה בני האדם ומקרה הבהמה: משה גרשוני, ציורים 1986-1980", שהתקיימה במוזיאון ישראל, ירושלים בשנת 1986. כיום נמצא הציור באוסף בנו כלב.

הערות שוליים
------------

1. ↑  ראו: לוי, איתמר, "בחלבי ובדמי", בתוך: צלמונה, יגאל (אוצר), **מקרה בני האדם ומקרה הבהמה: משה גרשוני, ציורים 1986-1980**, מוזיאון ישראל, ירושלים, 1986 (ללא מספרי עמודים)
2. ↑  ראו: עפרת, גדעון, "גרשוני נכנס לארון", **המחסן של גדעון עפרת**, 2 בנובמבר 2017

| **משה גרשוני** |
| --- |
| פיסול | הנייר נראה לבן מבחוץ אבל בפנים הוא שחור (1970) • אבי זקני (1970) • יד ענוגה (1978) • מי ציוני ומי לא (1979) • בדם ליבי (1980) • אטימה אדומה: תיאטרון (1980) • חייל! חייל! (1981) • תשיר, חייל: (1981) • איזה חייל נהדר (1982) • ח"י רקפות (1984) • אבינו מלכנו (1984) • קדיש (1984) • יצחק יצחק (1985) • במראה ובחידות (1986) • י"ג תחריטים לשירי חיים נחמן ביאליק (1987) • בודפשט (1988-1987) • צדק לפניו יהלך (1988-1987) • ללא כותרת (מגן דוד שחור) (1992) • ללא כותרת (אל מלא רחמים) (1996-1995) |  |
כילה תלויה מהתקרה מעל מיטה, מוזיאון היסטוריה מחוזי, פלורידה
עריסות בבית חולים באינדונזיה, 1930. העריסות מכוסות בכילות ורגליהן טבולות במכלים עם נוזל קוטל חרקים.
**כילה** היא רשת להגנה מפני יתושים, זבובים וחרקים נוספים, ולפיכך גם מפני המחלות שהם נושאים, כגון מלריה, קדחת דנגי, קדחת צהובה, דלקת המוח וקדחת מערב הנילוס. יעילות הכילה מותנית באריג שימנע חדירת חרקים אלו, ללא פגיעה מוגזמת ביכולת לראות דרכה ובחדירת אוויר. כדי להגביר את היעילות יש להשתמש גם בקוטל חרקים או דוחה חרקים.

כילות משמשות באזורים מוכי מחלות כגון מלריה, בעיקר בתצורה של מעין אוהל מעל מיטה. כדי שהכילה תהיה יעילה יש לוודא שאין בה חורים ושהיא מכסה היטב את המיטה. אסור שהכילה תונח ישירות על האדם החוסה תחתיה, שכן כך יתושים יוכלו לעקוץ בעד הכילה. כילה שצורתה עגולה מכסה את המיטה בצורה מיטבית.

כילות מיוצרות מכותנה, פוליאתילן, פוליאסטר וניילון. חרירים בגודל 1.2 מילימטר מונעים חדירת יתושים. כדי למנוע חדירת יבחושים (Ceratopogonidae), זבובוני חול וכדומה נדרשים חרירים בגודל 0.6 מ"מ.
רשתות כאלו משמשות גם לכיסוי שק שינה, לאוהלים ולהצבה על מסגרות עבור דלתות רשת ורשתות לחלונות.

בשנות ה-80 של המאה ה-20 פותחו כילות המכילות חומרי הדברה (ITNs), למניעת מלריה. במדינות רבות הן מוחלפות כיום בסוג כילות חדש ואמיד יותר (LLIN). כילות ספוגות בחומרי הדברה נמכרות במדינות היעד על ידי האו"ם, ארגון הבריאות העולמי וארגונים נוספים במחיר בסביבות 2–3 אירו. ארגונים פרטיים, כגון הקרן של ביל ומלינדה גייטס רוכשים כילות מסוג LLIN ותורמים אותן.

סקירה של 22 ניסויים אקראיים מבוקרים של ITNs הראתה כי כילות אלו מצמצמות תמותת ילדים בחמישית. באזורים בהם המלריה יציבה, התרחשות אפיזודות של מלריה לא מסובכת הצטמצמו ב-50% לעומת אי שימוש בכילות כלל, וב-39% לעומת שימוש בכילות ללא חומרי הדברה. באזורים עם מלריה לא יציבה, חל צמצום של 62% לעומת אי שימוש בכילות כלל, ו-43% לעומת שימוש בכילות ללא חומרי הדברה. המסקנה מהסקירה - מתוך 1000 ילדים המוגנים על ידי כילות ITNs, ינצלו כל שנה חייהם של 5.5 ילדים בזכות הכילות.

גלריית תמונות
-------------

* אוהל מבד כילהאוהל מבד כילה
* כילה מקובעת על מסגרת סביב מיטהכילה מקובעת על מסגרת סביב מיטה
* חלון מחופה רשת כילהחלון מחופה רשת כילה

ראו גם
------

* אנופלס
* הדברת יתושים

קישורים חיצוניים
----------------

ויקישיתוף מדיה וקבצים בנושא **כילות** בוויקישיתוף

הערות שוליים
------------

1. ↑  All Mosquito Netting Info
2. ↑  Insecticide-treated bed nets and curtains for preventing malaria (Review), Lengeler C

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00565255

 |
**כימאי מורשה** (באנגלית: **Chartered Chemist**) הוא תואר כבוד המוענק לכימאים ותיקים, המתיר להם לציין אחרי השם שלהם את האותיות **CChem** שהם ראשי תיבות של כימאי מורשה באנגלית. התואר מקובל בבריטניה ובאוסטרליה. באיחוד האירופי יש תואר מקביל, "כימאי אירופאי", שנושאיו רושמים אחרי שמם את האותיות **EurChem**. 

תואר הכבוד כימאי מורשה מוענק בידי החברה המלכותית לכימיה בממלכה המאוחדת ובידי המכון הכימי המלכותי האוסטרלי (Royal Australian Chemical Institute; RACI) באוסטרליה.

בממלכה המאוחדת על המועמדים לתואר כימאי מורשה למלא אחר הדרישות הבאות:

* להיות חבר או עמית בחברה המלכותית לכימיה.
* להיות בעל תואר אקדמי המוכר על ידי החברה המלכותית לכימיה.
* להראות כי הם פעילים בעבודה כימית.
* להוכיח התפתחות של 12 סגולות מקצועיות (Professional Attributes).

באוסטרליה הדרישות דומות, באופן כללי.

החברה המלכותית מסבירה את תואר הכבוד במילים אלו:

"הגעה למעמד מורשה בכל מקצוע שהוא מציינת לכלל הקהילה התמחות גבוהה בתחום מסוים וכן יכולת מקצועית וסמכות בתחום. הענקת התואר כימאי מורשה מציינת הכרה בידע המעמיק בכימיה, הישג אישי משמעותי המבוסס על כימיה, מקצועיות במקום העבודה ומחויבות לשימור מומחיויות מקצועיות באמצעות התפתחות מקצועית מתמדת של הכימאי."

ראו גם
------

* כימאי

קישורים חיצוניים
----------------

* פרטים על קבלת התואר כימאי מורשה באתר החברה המלכותית, באנגלית
**מריה הלנה קצ'ינסקה** (בפולנית: **Maria Helena Kaczyńska**; ‏21 באוגוסט 1942 – 10 באפריל 2010) הייתה הגברת הראשונה של פולין מ-2005 ועד 2010, כרעייתו של נשיא פולין, לך קצ'ינסקי.

ביוגרפיה
--------

קצ'ינסקה נולדה ב-Machowo[דרוש תעתוק] שליד נארוץ' (שכיום חלק מבלארוס) ולמדה בתיכון בראבקה זדרוי, לאחר מכן למדה כלכלת תחבורה וסחר חוץ בסופוט במה שיותר מאוחר נהפך לאוניברסיטת גדנסק, עם סיום לימודיה היא החלה לעבוד במכון ימי בגדנסק שם הכירה את לך קצ'ינסקי. הם נישאו ב-1978 ולהם בת אחת.

כגברת הראשונה היא הייתה פעילה בארגוני צדקה רבים ובין היתר קרן החירום הבינלאומית של האומות המאוחדות לילדים, ב-2007 פתחה ביחד עם לודמילה פוטין את הבית הפולני, המרכז לתרבות פולין בסנט פטרבורג, בנוסף היא העניקה אותות ל-70 אזרחי פולין שהצילו יהודים במהלך השואה.

היא זכתה במספר אותות כבוד ממספר מדינות ובין היתר ב-2009 בצלב הגדול של מסדר ויטאוטאס הגדול (אנ') מטעם ממשלת ליטא.

ב-10 באפריל 2010 התרסק מטוס הטופולב Tu-154 שבו טסו קצ'ינסקי ורעייתו מעל רוסיה, בעת שהיה בדרכו לעיר סמולנסק, כדי להשתתף בטקס זיכרון במלאת 70 שנה לטבח יער קאטין.
בהתרסקות המטוס נהרגו 96 בני אדם, בהם קצ'ינסקה ובעלה.

קישורים חיצוניים
----------------

ויקישיתוף מדיה וקבצים בנושא **מריה קצ'ינסקה** בוויקישיתוף
* 
* מריה קצ'ינסקה, באתר "Find a Grave" (באנגלית)

הערות שוליים
------------

1. ↑
2. ↑
3. ↑  יוסי מלמן וסוכנויות הידיעות, נשיא פולין לך קצ'ינסקי נהרג בהתרסקות מטוסו ברוסיה, באתר הארץ, 10 באפריל 2010

|  |  |
| --- | --- |
| בקרת זהויות עריכת הנתון בוויקינתונים | 
* GND: 1056921579
* ISNI: 0000 0004 3495 6684
* LCCN: no2014078182
* NLP: A24109897
* VIAF: 302006934
* WorldCat: lccn-no2014078182

 |
**גאבור שיין**, (במקור, בטרם אומץ, **גולדברגר**, בהונגרית: **Schön Gábor**; בודפשט, 17 בספטמבר 1896 – בודפשט, 18 בדצמבר 1919) היה סטודנט למשפטים יהודי-הונגרי, עובד מפלגת הקומוניסטים בהונגריה, כפוף לאוטו קורווין ברפובליקה הסובייטית ההונגרית בשנת 1919 וראש החוקרים הפוליטיים בבודפשט.

ביוגרפיה
--------

גאבור שיין נולד במשפחה יהודית. הוא אומץ על ידי ירמיהו שיין, אמו הייתה שרולטה אנגל. במלחמת העולם הראשונה הוא שירת בחזית במשך שנתיים ולאחר מכן למד משפטים. בתקופת הרפובליקה הסובייטית הצטרף למפלגת הקומוניסטים בהונגריה והפך לאחד מנערי-לנין. הבוס המיידי שלו היה אוטו קורווין, קומיסר העם (שר בממשלה) שמינה אותו לראש החוקרים הפוליטיים בבודפשט. שמו של שיין קשור להתנקשות בחייו של הסמל מיקלוש דובשה בן ה-19, שיין הורה ליוז'ף צ'רני להרוג אותו.

> 
> *החבר צ'רני. אני שולח לך בחור שחצן. טפלו בו בשיטה האנגלית*
> 
> 
> 
> — גאבור שיין 20 באפריל 1919
>

המשפט וההוצאה להורג
-------------------

לאחר נפילת הדיקטטורה הפרולטרית, נפל שיין לידי המשטרה. משפטו הפלילי החל בנובמבר 1919, שם דנו בעניינו יחד עם כמה מעמיתיו, בראש התביעה עמד אלברט וארי התובע הכללי הראשי של הונגריה.

שיין ו-13 נוספים מחבריו (כולל יוז'ף צ'רני, מפקד נערי-לנין) נידונו למוות בתלייה. אביו המאמץ של שיין ביקש מבית המשפט לשלול ממנו את שם משפחתו. בית המשפט נענה לבקשה ושינה את שמו של שיין לשם משפחתו המקורי גולדברגר. עונש המוות בוצע ב-18 בדצמבר 1919, בכלא בשדרות מרגיט 85.

לקריאה נוספת
------------

* גאבור שון. אינדקס ביוגרפי הונגרי. מוזיאון הספרות של פטפי.
* פנקס האסירים: גאבור שיי. HU BFL - XVI.3 - אסיר - 1919 - 3318
* קארוי הוסאר: שלטון הטרור האדום בהונגריה, mtdaportal.extra.hu

הערות שוליים
------------

1. ↑  HU BFL - VII.102.a - forradalomutan - 1919 - 591
2. ↑  *Vörös Könyv 1919*. Szerk. Gerencsér Miklós. Lakitelek, 1993, Antológia Kiadó.
3. ↑  *Ma kezdődik a terroristák bűnügyeinek főtárgyalása. Huszadik Század*, 1919 november.
4. ↑  Nyírvidék 40. évfolyam, 271. szám - Hírek 1919. december 3.
5. ↑  Halálesete bejegyezve a Bp. I.-II. ker. állami halotti akv. 1684/1919. folyószám alatt.
**פסגת אנקומפגרה** (באנגלית: **Uncompahgre Peak**) היא הפסגה השישית בגובהה ברכס הרי הרוקי שבאמריקה הצפונית ובמדינת קולורדו בארצות הברית. גובה ההר 4,365 מטרים מעל פני הים. הפסגה היא הנקודה הגבוהה ביותר ברכס הרי סן חואן, חלק מהרי הרוקי, והנקודה הגבוהה ביותר באגן הניקוז של הנהר קולורדו ומפרץ קליפורניה. הפסגה שוכנת באזור הפתוח אנקומפגרה (Uncompahgre Wilderness), בצפון רכס הרי סן חואן, בצפון מחוז הינסדייל, כ-11 קילומטרים מערבית לעיירה לייק סיטי (Lake City).

הפסגה היא רמה נרחבת, המתרוממת כ-500 מטרים מהאגנים האלפיניים הרחבים המקיפים אותה. המדרונות הדרומים, המזרחיים, והמערביים אינם תלולים במיוחד, אבל במדרון הצפוני יש צוק תלול בגובה 210 מטרים. כמו כל הפסגות בהרי סן חואן, מקורה של הפסגה געשי, אבל היא אינה הר געש. סוג הסלע אינו מתאים לטיפוס, ולכן לא ניתן לטפס לפסגה מהצד הצפוני.

הנתיב הפופולרי לטיפוס על פסגת אנקומפגרה הוא שביל השירות מספר 239 מהיער הלאומי אנקומפגרה המתחיל בסופו של כביש נלי קריק (Nellie Creek Road), מזרחית-דרום-מזרחית לפסגה. כביש נלי קריק היא דרך המותאמת לרכבי שטח שאליה ניתן להגיע מכביש הנסון קריק (Henson Creek Road), כ-6.5 קילומטרים מערבית ללייק סיטי. השביל לפסגה הוא שביל הליכה מאומצת העולה לגובה של 890 מטרים בדרך בת שישה קילומטרים. השביל מגיע לפסגה בצורה מפותלת, מתחיל במזרח, עובר על הרכס שכיוונו דרום, ומסיים במדרון המערבי של הרמה בפסגה.

שם הפסגה מגיע מהמילה אנקומפגרה (*Uncompaghre*) בשפת יוט המתורגם בצורה חופשית ל"מים מלוכלכים" או "מעיין מים אדומים" וקרוב לוודאי שהשם מתייחס למעיינות החמים הרבים באזור יוראי בקולורדו.

קישורים חיצוניים
----------------

ויקישיתוף מדיה וקבצים בנושא **פסגת אנקומפגרה** בוויקישיתוף
* Uncompahgre Peak on 14ers.com
* Photo Journal of a Trip up Uncompahgre
* Uncompahgre Peak on Distantpeak.com
* Uncompahgre Peak on Summitpost

הערות שוליים
------------

פסגת אנקומפגרה (מרכז) והרי סן חואן כפי שהם נצפים ממעבר סלאמגוליון

1. ↑  UNCOMPAHGRE
2. ↑  Hiking Colorado's Uncompahgre Wilderness
**דָגְלַס בּוֹיְד** (באנגלית: **Douglas Boyd** נולד ב-1959 בגלאזגו, סקוטלנד) הוא אבובן ומנצח בריטי. בויד למד נגינה באבוב באקדמיה המלכותית למוזיקה בלונדון, אצל ג'אנט קראקסטון. בהמשך היה תלמידו של מוריס בורג בפריז. בשנת 1984 זכה בבחינות הקבלה הבינלאומיות לאמני קונצרטים צעירים, זכייה שהובילה לרסיטל בכורה בניו יורק, בקרנגי הול.

ביוגרפיה
--------

בויד היה אחד החברים המייסדים של התזמורת הקאמרית של אירופה וכיהן כאבובן הראשי שלה משנת 1981 עד 2002. בתקופת נגינתו בקאמרית של אירופה פיתח עניין בניצוח. כמוריו הראשונים לניצוח ראה את קלאודיו אבאדו וניקולאוס הרנונקור. כמו כן קיבל הדרכה מפאבו ברגלונד וסר קולין דייוויס. 

בשנת 2001 התמנה בויד למנהל מוזיקלי של הקאמרטה של מנצ'סטר, משרת הניצוח הראשונה שלו. עם תזמורת זו ערך מספר הקלטות מיצירות בטהובן, מוצרט ומאהלר. בויד סיים את תקופת כהונתו במנצ'סטר לאחר עונת 2010-11. כמו כן שימש בויד מנצח אורח ראשי לתזמורת סינפוניה של לונדון. באפריל 2008 הודיעה תזמורת מוזיק קולגיום של וינטרטור השווייצרית על מינוי בויד למנצח הראשי שלה, החל בעונת 2009-10.

הופעתו הראשונה של בויד כמנצח בארצות הברית הייתה עם תזמורת גרדנר הקאמרית בשנת 2000. ב-2002 התמנה בויד למנהל מוזיקלי שותף של התזמורת, יחד עם פולה רוביסון. ב-2004 היה בין השותפים האמנותיים הראשונים עם התזמורת הקאמרית סיינט פול. ב-2006 האריך את החוזה שלו עם תזמורת סיינט פול עד עונת 2009-10. השותפות האמנותית עם התזמורת הסתיימה בספטמבר 2009. בדצמבר 2006 ניצח לראשונה על התזמורת הסימפונית של קולורדו, בקונצרט עתיר שבחים. בינואר 2008 הודיעה תזמורת קולורדו על מינוי בויד למנצח האורח הראשי שלה, בחוזה לשלוש שנים של שבועיים הופעות אורח בשנה.

העניין שבויד מגלה באופרה בשנים האחרונות הביאו לנצח בשנת 2008 על חליל הקסם ללהקת האופרה של גליינדבורן בסיור הופעות. ב-2009 ניצח על פידליו לאופרה של גרסינגטון וחזר אליה ב-2010 להצגה עתירת שבחים של נישואי פיגרו.

לבויד ולאשתו, הצ'לנית סאלי פנדלברי (Sally Pendlebury), שלושה ילדים. הם מתגוררים בלונדון.

קישורים חיצוניים
----------------

* אתר האינטרנט הרשמי של דגלס בויד
* דגלס בויד, ברשת החברתית פייסבוק

* דגלס בויד, ברשת החברתית טוויטר

* דגלס בויד, באתר ספוטיפיי

* דגלס בויד, באתר AllMusic (באנגלית)

* דגלס בויד, באתר MusicBrainz (באנגלית)

* דגלס בויד, באתר Discogs (באנגלית)

* דגלס בויד, באתר Songkick (באנגלית)
* דגלס בויד באתר ingpen.co.uk/artist

הערות שוליים
------------

1. ↑  ג'פרי מוריס, "התזמורת הקאמרית הטובה בעולם", עיתון "טלגרף", אנגליה, 25 בינואר 2008
2. ↑  טים אשלי, מוצרט, סימפוניות 40 ו-41 (יופיטר), קמראטה של מנצ'סטר, דגלס בויד, 11 באוגוסט 2006
3. ↑  אינגפן וויליאמס, ביוגרפיה של דגלס בויד
4. ↑  אינגפן וויליאמס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007451715605171
* BnF: cb138917705 (data)
* GND: 134681576
* ISNI: 0000 0001 1451 4350
* LCCN: n85136862
* MusicBrainz: 9a95741e-fb45-4013-80b4-59bf910b98cd
* NKC: xx0097683
* NTA: 074258362
* SUDOC: 15802625X
* VIAF: 89819056
* WorldCat: lccn-n85136862

 |
**דגלי המשנים למושל קנדה** אושרו בשנת 1980 על ידי המושל הכללי של קנדה עבור המשנים למושל. דגל זה מונף בעדיפות על הדגל הלאומי של קנדה, אולם חשיבותו משנית לדגל מלכת קנדה וכן חשיבותו משנית לדגל המושל הכללי של קנדה, למעט במגורי המשנה למושל עצמו - שם המשנה למושל פועל כנציג מלכת קנדה בעוד שהמושל הכללי הוא רק אורח של הפרובינציה, ולכן בבית המשנה למושל חשיבותו של דגל המשנה למושל משנית רק לדגל המלכה (במקרה בו המלכה נמצאת במבנה).

כל אחד מהדגלים כולל את סמל הפרובינציה וסביבו עשרה עלי עץ אדר מוזהבים, שעליה כתר מלכותי על רקע כחול, למעט דגלי המושלים של נובה סקוטיה (ששימרה את הדגל הבריטי המושחת בסמל הפרובינציה) וקוויבק (אשר מציג את סמל הפרובינציה במרכזה של דסקה לבנה על דגל כחול ללא עלי האדר).

נס המשנה למושל מונף מעל בית המשנה למושל או משרדו, וכן באתרים בהם הוא מבקר; כמו כן הדגל מונף בחזית מכוניתו של המשנה למושל. נס המושל לא יונף על כנסייה בו נמצא המשנה למושל, וכן לא יורד לחצי התורן בעת אבל. עם מותו של המשנה למושל מורד הדגל, ועם השבעת משנה חדש מונף הדגל מחדש.

הדגל לעולם לא יונף בתוך בניין.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  |  |  |  |  |
| דגל המשנה למושל של נובה סקוטיה | דגל המשנה למושל של ניו ברנזוויק | דגל המשנה למושל של קוויבק | דגל המשנה למושל של אלברטה | דגל המשנה למושל של אונטריו |

 |
| 

|  |  |  |  |  |
| --- | --- | --- | --- | --- |
|  |  |  |  |  |
| דגל המשנה למושל של מניטובה | דגל המשנה למושל של קולומביה הבריטית | דגל המשנה למושל של ניופאונדלנד ולברדור | דגל המשנה למושל של אי הנסיך אדוארד | דגל המשנה למושל של ססקצ'ואן |

 |

ראו גם
------

* דגל המושל הכללי של קנדה
* דגל קנדה

קישורים חיצוניים
----------------

* דגלי המשנים למושל קנדה, באתר דגלי העולם (באנגלית)

|  דגלי קנדה |
| --- |
| דגלים לאומיים | **דגל קנדה** • הנס המלכותי • דגל האיחוד המלכותי • נס קנדה האדום |  |
| דגלי ממשל | דגל המושל הכללי • דגלי המשנים למושל קנדה |
| פרובינציות | אונטריו • אי הנסיך אדוארד • אלברטה • מניטובה • נובה סקוטיה • ניו ברנזוויק • ניופאונדלאנד ולברדור • ססקצ'ואן • קוויבק • קולומביה הבריטית |
| טריטוריות | הטריטוריות הצפון-מערביות • נונאווט • יוקון |
| דגלי ערים מרכזיות | אדמונטון • אוטווה • ויניפג • ונקובר • טורונטו • מונטריאול • קלגרי • ת'אנדר ביי |
עלון של ה-CIA משנת 1963 המכיל רשימה אלפביתית של שמות מקומות בהרפובליקה העממית של סין כתובים בווייד-ג'ילס.
**ווייד–ג'יילס** היא מערכת תעתוק ללטינית של מנדרינית תקנית. היא פותחה בראשיתה על ידי תומאס פרנסיס ווייד באמצע המאה ה-19, ופורסמה בצורתה הנוכחית במילון סיני-אנגלי אותו ערך הרברט ג'יילס בשנת 1892. השיטה משרתת תפקיד דומה לשיטת פין-יין לתעתוק של מנדרינית, שהיא גם השיטה המועדפת על ידי הרפובליקה העממית של סין, והחליפה את שיטת וייד ג'יילס כמעט לחלוטין.

מערכות הליטון שהיו בשימוש עד סוף המאה ה-19 התבססו על ניב נאנג'ינג של מנדרינית, אך שיטת ווייד ג'יילס התבססה על ניב בייג'ינג והייתה מערכת התעתיק המוכרת בעולם דובר האנגלית במשך רוב המאה ה-20. שתי צורות התעתיק שימשו למטרות דואר. שיטת וייד-ג'יילס הוחלפה רשמית ב-1958 עם אימוץ הפין-יין בסין היבשתית, למעט מספר צורות לטיניות שהשתרשו. בטאיוואן עדיין נהוג לתעתק שמות מקומות ואנשים בתעתיק ווייד-ג'יילס.

ראו גם
------

* פין-יין
* יוטפנג

קישורים חיצוניים
----------------

ויקישיתוף מדיה וקבצים בנושא **וייד-ג'יילס** בוויקישיתוף
* וייד-ג'יילס, באתר אנציקלופדיה בריטניקה (באנגלית)
**וייד האמפטון הייסליפ** (באנגלית: **Wade Hampton Haislip**‏; 9 ביולי 1889 – 23 בדצמבר 1971) היה גנרל בצבא ארצות הברית, אשר פיקד על כוחות במלחמת העולם השנייה.

ביוגרפיה
--------

### ראשית חייו

הייסליפ נולד ב-9 ביולי 1889 בוודסטוק, וירג'יניה, ובשנת 1912 התגייס לצבא ארצות הברית. הייסליפ השתתף במשלחת האמריקנית למקסיקו, בסיוע למהפכה המקסיקנית, ולאחר מכן השתתף בחיל המשלוח האמריקני בצרפת, שם פעל כקצין מטה בקורפוס ה-5, והשתתף עמו בקרב סן-מייל ובמתקפת מז-ארגון.

לאחר המלחמה מילא הייסליפ תפקידי מטה והדרכה שונים, ואף נשלח לתקופה מסוימת ללמוד באקדמיה הצבאית סן-סיר בצרפת.

### מלחמת העולם השנייה

בשנת 1942 הוטל על הייסליפ להקים את הדיוויזיה ה-85 ולפקד עליה, ובשנת 1943 מונה למפקד הקורפוס ה-15. הייסליפ פיקד על הקורפוס במהלך המערכה בנורמנדי, ולאחר מכן לחם עם הקורפוס באלזס, ואף השתתף עמו במבצע נורדווינד, ולאחר מכן לחם עמו בקרבות בגרמניה עד סוף המלחמה. לאחר מכן מונה הייסליפ למפקד הארמייה השביעית, ופיקד עליה עד סוף מלחמת העולם השנייה באוגוסט 1945.

### לאחר המלחמה

לאחר המלחמה מילא הייסליפ תפקידים בכירים במטות המשולבים, ובשנת 1949 מונה לסגן ראש מטה צבא ארצות הברית. בשנת 1951 סיים הייסליפ את תפקידו ופרש מהצבא, אולם כיהן בתפקיד נגיד מוסד "בית החייל" בוושינגטון עד לשנת 1966.

ב-23 בדצמבר 1971 מת הייסליפ בביתו בוושינגטון די. סי. ונקבר בבית הקברות הלאומי ארלינגטון, וירג'יניה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **וייד הייסליפ** |

* וייד הייסליפ
* וייד הייסליפ, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2768 452X
* LCCN: n87836167
* NARA: 10570852
* SNAC: w6378n4v
* VIAF: 72914188
* WorldCat: lccn-n87836167

 |
משה עמיעד (קריגסר)
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
הקבר של משה עמי-עד בבית הקברות בנהלל
הקבר של שרה עמי-עד בבית הקברות בנהלל
**משה עמי-עד (קריגסר)** (1886 – 8 באפריל 1948) היה איש העלייה השנייה. עבד בסג'רה ובחוות כנרת. היה בקבוצה שהקימה את אום ג'וני ובהמשך היה שותף להקמת קואופרטיב מרחביה, תל עדשים ודגניה ב'. היה בין מייסדי נהלל וחי עם משפחתו ביישוב.

קורות חייו
----------

משה נולד ב-1886 בנובו פולטבקה שברוסיה (מהמושבות החקלאיות היהודיות שבפלך חרסון) לטובה ויצחק קריגסר. 

בשנת 1908 הגיע לארץ ישראל במסגרת העלייה השנייה. הצטרף לקולקטיב בסג'רה ובהמשך היה חבר בלגיון העבודה. הצטרף לחוות כנרת והיה בין מובילי המרד נגד מנהל החווה, האגרונום משה ברמן שבעקבותיו פרש עם עוד קבוצת מורדים שנקראה "קבוצת הכיבוש" והיה שותף להסכם עם ארתור רופין להתיישבות הראשונה באום ג'וני. בקבוצה זו היו שותפים גם אליעזר שוחט, חיים צימרמן, צבי נדב, ישראל בלוך, ישראל בצר ושפרה שטורמן-בצר.

לאחר שנה באום ג'וני ועם סיום החוזה עם המוסדות ההתיישבותיים הוחלפה הקבוצה על ידי אנשי הקומונה החדרתית ומשה הצטרף לקבוצה שהקימה את קואופרטיב מרחביה על אדמות הכפר פולה. בעקבות סכסוך עם תושבי הכפר השכן סולם נכלאו משה ועוד 13 מתיישבים בבתי הכלא בנצרת ובעכו למשך כשנה. בתקופת עבודתו של משה במרחביה הכיר והתחתן עם שרה בת מנוחה ומשה שטורמן (ילידת 1886). 

ב-1912 פרצה המלחמה האיטלקית-עות'מאנית ומשה התגייס לצבא הטורקי ושרת במשך כ-9 חודשים בתפקידי שמירה בירושלים.

ב-1913 היה משה בין מקימי תל עדשים. לשם עבר עם משפחתו.

ב-1914, עם פרוץ מלחמת העולם הראשונה התגייס משה בשנית לצבא הטורקי ויחידתו הוצבה בשפרעם. בעקבות פרשת מחתרת ניל"י הוחלט לפרוק את החיילים היהודים מנשקם ולשלחם לעבודות כפיים. החלטה זו הביאה את משה לערוק מהצבא והוא ומשפחתו התיישבו בבן שמן. 

ב-1919 היה משה שותף בהקמת דגניה ב' שם שהה כשנה עד שהמקום נמסר להתיישבות קבע לקבוצת כפר אוריה בהנהגתו של לוי אשכול. לאחר עזיבת דגניה ב' עבד משה בסלילת כביש עפולה-נצרת וחיפה-נצרת.

ב-1922 היו משה ושרה שותפים להקמת המושב השיתופי הראשון נהלל. במושב זה עסקו בחקלאות. לזוג נולדו 5 ילדים.

משה נפטר בנהלל ב-1948 ונקבר בבית הקברות במושב. אשתו שרה נפטרה ב-1966 ונקברה גם היא בנהלל.

משה שינה את שמו מקריגסר לעמי-עד.

לקריאה נוספת
------------

* משה קריגסר, קובץ "השומר", תל אביב: הוצאת ארכיון העבודה, תרצ"ז-1937
* שמואל דיין, **עם אבות ההתיישבות**, הוצאת מסדה, 1968, עמודים 207-213

קישורים חיצוניים
----------------

* משה עמי-עד (קריגסר) ב "אלבום יזרעאל - שמות ראשונים", המוזיאון לראשית ההתיישבות בעמק שבקיבוץ יפעת (אורכב)
* פטירתו של משה קריגסר (עמי-עד), דבר, 9 באפריל 1948
* על מותו של משה קריגסר, דבר, 27 בדצמבר 1948
* שמואל דיין, יובל שנים לאום ג'וני, דבר, 16 באוקטובר 1959

הערות שוליים
------------

1. ↑  המרד פרץ ב-11 באוקטובר 1909 בעקבות כוונתו של ברמן לגייס פועלים ערבים לעבודת הדישה
2. ↑  קבוצת מקימי מרחביה כללה בין השאר את פנחס שניאורסון, צבי נדב, יצחק נדב, מרדכי יגאל, מאיר חזנוביץ, צבי בקר, ישראל בצר, אליעזר שוחט, ראובן קורקין, משה שר, משה שחר, רבקה ניסנוב, אלעזר פינקלשטיין, אסתר בקר, שרה קריגסר, יחזקאל ניסנוב, שמואל הפטר, יצחק הוז וסעדיה פז
3. ↑  התקרית עם תושבי סולם החלה לאחר שמרדכי יגאל השומר הותקף על ידי כנופיית שודדים מסולם וירה והרג את בן השיך של סולם
4. ↑  אחותה שפרה בצר נישאה לישראל בצר ואחות אחרת, אסתר בקר נישאה לצבי בקר
**משה עמיר** (14 בפברואר 1932 - 7 באוקטובר 2002) היה קצין בדרגת אלוף-משנה בצה"ל. מייסד והמנכ"ל הראשון של ארגון "צוות" - ארגון גמלאי צה"ל.

ביוגרפיה
--------

עמיר נולד להורים יוצאי תימן, גדל והתחנך בשכונת כרם התימנים בדרום תל אביב.

### שירות צבאי

בשנת 1951 התגייס לצה"ל ובחר במסלול קצונה. מילא תפקידי מטה וכוח אדם ביחידות שדה. בין השאר שימש קצין השלישות החטיבתי בחטיבת הצנחנים, בחטיבת הראל, בחטיבה 14 במלחמת ששת הימים, בחטיבה 7, וקצין כוח אדם בגייסות השריון.
באפריל 1970 מונה לקצין השלישות של אוגדת הכוחות המשוריינים בסיני, בתקופת מלחמת ההתשה.
ביוני 1976 מונה לקצין השלישות הפיקודי של פיקוד הצפון תחת פיקודו של רפאל איתן, ובהמשך שימש מפקד בה"ד 11 ורמ"ח בקרה וארגון באגף כוח אדם במטכ"ל (אכ"א).

### קריירה אזרחית

לאחר פרישתו מהשירות, שימש שליח מיוחד של מדינת ישראל לנושא החזרת ישראלים מארצות הברית וקנדה.
עם שובו ארצה הקים את רשות התעסוקה של "צוות" - ארגון גמלאי צה"ל.
באוקטובר 1994 התמנה למנכ"ל הראשון של "צוות".
היה חבר הנהלה בעמותת "יד לשריון" ושימש יו"ר של אחת מוועדותיה. טיפל בנושאים של משפחות שכולות בעמותה וסייע רבות באיתור השמות של חללי השריון במהלך הקמת כותל השמות באתר יד לשריון בלטרון.

הנצחה
-----

באתר ההנצחה של חיל השריון בלטרון ישנו קיר הנצחה המתעד את קורות חייו של משה עמיר.

קיר הנצחה לטרון - משה עמיר

לקריאה נוספת
------------

* **ביטחון 50 : צה"ל, קהיליית המודיעין, משרד הביטחון** נחמן שי (עורך), הוצאת משרד הביטחון, 1998, עמוד ינואר-אפריל 86, עמוד ספטמבר-דצמבר 94

הערות שוליים
------------

1. ↑  אתר "Billiongraves"
2. ↑  רותי קדוש, לא הכנתי שיעורים, המפקד!, באתר מעריב, ‏02.07.2003
**בית דין צדק אשכנזים פרושים בירושלים** (בשמו הרשמי: **בית דין צדק דקהל הקודש אשכנזים**, כונה גם **בד"ץ פרושים**) היה בית הדין האשכנזי הראשי בירושלים, שעסק בעיקר בענייניה של הקהילה האשכנזית הפרושית בירושלים ובישראל, והיה אחד המוסדות החשובים ביישוב הישן. לאחר מלחמת העולם הראשונה עבר בית הדין לפעול תחת חסותה של הרבנות הראשית.

היסטוריה
--------

הקהילה האשכנזית בירושלים התחדשה החל מתחילת המאה ה-19 לצד הקהילה הספרדית שישבה בירושלים במשך דורות. בשל קוטנה של הקהילה בתחילתה, היא נסמכה על הקהילה הספרדית והייתה כפופה לבית הדין של הקהילה הספרדית. עם גידולה בכמות, החלה הקמת מוסדות שונים של הקהילה האשכנזית. בית הדין נוסד על ידי הרב שמואל סלנט, עם עלייתו ארצה בשנת תר"א (1841), והוא שימש גם כאב בית דין. בית הדין שכן אז בסמוך לחצר החורבה. לאחר פטירתו של ר' יוסף זונדל מסלנט (תרכ"ו, 1866), התמנה הרב סלנט כמורה הוראה לקהילה האשכנזית, והרב מאיר אויערבאך החליפו בתפקיד אב בית הדין. מקום מושב בית הדין עבר לחצר כולל וורשא. עם פטירת הרב אויערבאך בשנת תרל"ח (1878) חזר הרב סלנט לשמש כאב בית הדין.

לאחר עלייתו של הרב יהושע ליב דיסקין הוקם על ידו בית דין אשכנזי נוסף, צעד שגרם למנהיגי הקהילה האשכנזית הפרושית להעביר החלטה כי מושב בית הדין של הקהילה האשכנזית פרושית יהיה תמיד בחורבת רבי יהודה החסיד, מקום מושבו של בית הדין של הרב סלנט.

בשנת תר"פ עם מינויו של הרב קוק כרבה של ירושלים והקמת הרבנות הראשית תמכו הדיינים הרב צבי פסח פרנק והרב אליהו ראם בהתאחדות עם בית הדין של הרבנות. הראב"ד הרב משה נחום וואלנשטיין התנגד ופרש לבית הדין העדה החרדית שהקים הרב יוסף חיים זוננפלד.

תפקיד בית הדין
--------------

בית הדין עסק בסכסוכים אישיים וציבוריים בעיקר בקרב הציבור האשכנזי הפרושי. מלבד סכסוכים ממוניים, עסק בית הדין גם בדיני איסור והיתר, ובסכסוכים שהתגלעו במוסדות האשכנזים השונים בירושלים. בית הדין ניסה גם לשמור על צביונה הרוחני של הקהילה האשכנזית בירושלים. כמו כן שימש בית הדין כנאמן ציבורי והופקדו אצלו שטרות, כספים וכדומה.

הציבור האשכנזי חסידי בירושלים פנה פעמים רבות דווקא לבית הדין הספרדי, וזאת עד להקמתו של בית דין אשכנזי חסידי בירושלים.

מעמדו של בית הדין היה חלש יותר משל בית הדין הספרדי לו הייתה הכרה רשמית מהשלטון, ולכן פעמים רבות שטרות מכר והלוואות של אשכנזים הועברו דווקא לקיום בית הדין הספרדי, מתוך הנחה שלחתימתו יהיה תוקף רב יותר משל בית הדין האשכנזי.

דיינים
------

לצד הרב שמואל סלנט שימש כדיין גם הרב אורי שבתי, גיסו של הרב סלנט, חתנו של הרב יוסף זונדל מסלנט. לאחר עלייתו לישראל בשנת תרי"ט (1859) התמנה הרב מאיר אויערבאך כאב בית הדין. לאחר עלייתו בשנת תרנ"א (1891) שימש הרב חיים יעקב שפירא כאב בית הדין. בהמשך עמדו בראש בית הדין הרב משה נחום וולנשטיין (תרס"ח, 1908), הרב צבי פסח פרנק (תרע"ח 1918), הרב אליהו ראם (תשי"ח, 1958) והרב אברהם דוד רוזנטל. כדיינים כיהנו הרב אריה ליב הרשלר (ר' לייב דיין), הרב יונה ראם, הרב יוסף גרשון הורביץ, הרב יצחק יעקב וכטפויגל, הרב חיים שרגא פייבל פרנק ונוספים.

קישורים חיצוניים
----------------

* בתי הדין של העדות בירושלים במאה ה-19, יהושע קניאל, אתר דעת

הערות שוליים
------------

1. ↑  הוספות אברהם משה לונץ לספר תבואת הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311530305171

 |
בית האופרה של ציריך
**בית האופרה של ציריך** הוא בית אופרה בעיר ציריך שבשווייץ בכיכר Sechseläuten. הבניין משמש את האופרה של ציריך משנת 1891 ובנוסף הוא גם משכנם של תיאטרון ברנהרד והבלט של ציריך.

היסטוריה
--------

בית התיאטרון הראשון בציריך, ה Aktientheater, נוסד בשנת 1834 והיה מרכז היצירה של ריכרד וגנר בזמן שהוגלה מגרמניה.

ה Aktientheater נשרף בשנת 1890. והתיאטרון העירוני של ציריך החדש של ציריך תוכנן על ידי צמד הארכיטקטים פלנר והלמר, על בסיס התכנון של התיאטרון הממלכתי של ויסבאדן, התיאטרון החדש נפתח כבר בשנת 1891. התיאטרון החדש היה מרכז ההופעות המרכזי של העיר וניתן היה לצפות בו בהצגות, אופרה ומופעים מוזיקליים עד שנת 1925, כאשר בשנה זו בית התיאטרון הפך להיות בית האופרה ומבנה חדש הוקם להצגות, אולם בשנת 1981, מבנה התיאטרון נהרס והוקם המבנה הנוכחי שמשלב הן אופרה והן תיאטרון.

בשנות השבעים בית האופרה נזקק לשיפוץ, והיו שחשבו שאין טעם בשיקום ויש לבנות מבנה חדש. אולם בין השנים 1982 ו-1984 החל שיקום נרחב. בעקבות ההשקעה בשיפוץ נערכה במאי 1980 הפגנה גדולה של צעירים בעיר שטענו כי התמיכה העירונית בבניין האופרה גבוהה מדי ובאה על חשבון השקעה בתרבות הצעירים בעיר. ההפגנות נקראו: "הפגנות הצעירים" ותועדו בסרט השווייצרי "באותו השם".

הבניין המשוקם נחנך עם יצירתו של וגנר אמני השירה מנירנברג ובבכורה עולמית של האופרה "גן הדובדבנים" של רודולף קלטרבורן המבוסס על ספרו של אנטון צ'כוב.

חזיתו של התיאטרון המשוקם מקושטת באבן אפורה עם פסלים של ובר, וגנר, מוצארט, שילר, שייקספיר וגתה. האודיטוריום נבנה בסגנון ניאו רוקוקו ויכול להכיל 1,200 איש.

קישורים חיצוניים
----------------

ויקישיתוף מדיה וקבצים בנושא **בית האופרה של ציריך** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1069790095
* TLS: Opernhaus\_Zürich,\_Zürich\_ZH

 |